Barreres (Priendes)

Barreres ye una entidá de población dividía ente les parroquies de Priendes (a la que se refieres esti artículu), Prevera y Albandi, en Carreño.

L'INE establez que Barreres, na fastera incluyida na parroquia de Priendes, ye una casería despobladaNomenclátor del INE: Población del padrón continuo por unidad poblacional. (Institutu Nacional d'Estadística).. El so códigu de referencia ye 33 014 100200.Nomenclátor del INE, 2011

Alcuéntrase a una distancia de Candás, capital del conceyu, de 4,20 km. Tien una altitú máxima de 80 m sobre'l nivel del mar.

 Topónimu 
Según Xosé Lluis García Arias, esti topónimu ye un abundativu de la pallabra indoeuropea "var" (agua):
"Una pallabra claramente indoeuropea, presente nel sánscritu VAR ‘agua’, podía ser responsable de dalgunos topónimos como La Vara (Pa, Bi, Mi, Mo), El Quentu la Vara (Ri), Ríu Barayu (Ni)32, acaso Baraya (Pi) y otros (240 p. 107) y, más discutible, Les Vareres (Sr).[...]
Paecen abundativos:
La Barreda (Cñ), Barrea (Mo), El Barréu (Rs, Co, Pi, Vv), Barréu (Rs, Cd, Gr, Ti), Barreo (Go, Cr, Lla, Si, Sr, Mi), Barredo (Tp, Tr), El Barreiru (Ti), El Barreiro (Tp, Cs), El Barreru (Sr), Los Barreros (Uv, Llv33, Mi), La Barrera (Cñ, Is, Llv, Tb, Ce, Vd), A Barreira (Bu), As Barreiras (Ef, Cs, So), Barreres (Cñ), La Barrosa (Po, Pi, Vv, Uv, Sl), A Barrosa (Tp), As Barrosas (Ef), Barrudu (Sl), etc."Xose Lluis García Arias, "Toponimia Asturiana"

 Sitios d'interés 

 Escueles de Priendes 

La inauguración de les escueles d'educación elemental pa los neños de les parroquies de Priendes y Albandi prodúxose'l 9 de mayu de 1905, 27 meses dempués del escomienzu de les obres, dirixíes pol arquiteutu Bellido. El actu, que fue una verdadera fiesta pa les parroquies y pal conceyu en xeneral, fue presidíu pol Vicerrector de la Universidá d'Uviéu, Fermín Canella Secades y l'alcalde de Carreño, Higinio Fuentes, acudiendo l'Ayuntamientu en plenu, la Xunta Llocal d'Instrucción Primaria, representantes del cleru y el Diputáu Provincial Juan Estrada Nora.

L'edificiu, a piedra vista, presenta un cuerpu central de dos pisos, col escudu d'España nel frontispiciu y con espadaña y una campana de 90 quilos enriba; y dos llaterales demplanta baxa. Cuando la construcción, l'edificiu central sirvía de vivienda pal maestru y la maestra y los llaterales yeren les aules pa los escolinos, que taben dixebraos por razón de sexu, caún nun llateral. Les puertes de les aules presentaben caúna una bandera d'España, cumpliendo la Real Órden de 1893.

Anguaño, les escueles son la sede del viveru d'empreses "En Prendes".

 Referencies 

 Enllaces esternos 

Categoría:Llocalidaes de Carreño